system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Valea Viilor, Sibiu?
assistant
Valea Viilor este satul de reședință al comunei cu același nume din județul Sibiu, Transilvania, România. Localitatea este denumită colocvial Vorumloc sau Vorumbloc, iar în , colocvial Baromlaka, în trad. „Târgul Vitelor”, în dialectul săsesc Wormloch, Vurmliχ, în . Biserica fortificată din secolul al XIV-lea, inițial cu hramul Sfântul Petru, se află din anul 1999 pe lista monumentelor UNESCO.

Așezare 
Localitatea Valea Viilor este situată în nordul județului Sibiu, la o distanță de 14 km. de orașul Mediaș, pe drumul județean 142G  Motiș - Valea Viilor - DN14.

Localitatea este așezată într-o cunoscută zonă viticolă.

Istoric 
Săpăturile arheologice aduc dovezi materiale ale unei locuiri încă din cele mai vechi timpuri astfel, pe teritoriul satului s-au descoperit o secure de piatră din neolitic și o brățară de bronz de la începutul epocii fierului. În anul 1875, pe locul numit "Hall", s-au descoperit două vase de lut și un topor de bronz cu gaură de fixare în coadă, datate în epoca bronzului. În hotarul satului, în partea sud-vestică s-au descoperit blocuri de piatră fasonată și urme ale unui strat de cultură provincial roman.

Localitatea apare menționată pentru prima oară în istorie în anul 1263 ca posessio Barwmlak. În 1305, după moartea comitelui Apafi, proprietarul comunei, fiii săi Gregor și Iacob și-au împărțit mai multe posesiuni, între care și terra Baromlak. În anul 1357 Gebhard din Vorumloc a fost conducătorul preoților reclamanți din decanatul Șeica împotriva episcopului de Alba Iulia, în chesiunea zeciuielii. În anul 1411 abatele de la Cluj-Mănăștur a reclamat localitatea Vorumloc, pe care o considera posesiune a sa.

Din 1999 întregul sit face parte din lista monumentelor protejate de UNESCO.

Biserica 
Se pare că pe locul actualei biserici fortificate existase o mai veche biserică romanică, ale cărei urme au putut fi observate sub podeaua sacristiei. În cursul secolului al XIV-lea au fost începute lucrările la biserica dedicată Sfântului Petru, în stil gotic. La începutul secolului al XVI-lea, biserica a suferit unele modificări fiind fortificată.

Alături de actuala biserică exista o capelă dedicată Sf. Cyriacus (Chiriac sau Țiriac), atestată în anul 1446.

Fortificația 
Biserica este înconjurată de o singură incintă ovală, în care se intra printr-un gang boltit situat în partea de vest, care putea fi închis cu o hersă. Se mai păstrează trei bastioane pe flancuri, în cele patru puncte cardinale. Zidurile ajung la 6-7 metri înălțime și au metereze și guri de aruncare sprijinite pe console.

Varia 
Unul din personajele romanului Atemschaukel, pentru care Herta Müller a primit Premiul Nobel pentru Literatură în anul 2009, este Sarah Kaunz, săsoaică din Wurmloch, deportată în Uniunea Sovietică împreună cu "cealaltă Sarah" - Sarah Wandschneider, din Kastenholz (Cașolț).

Economie 
Economia acestei localități este bazată pe: activități în domeniul construcțiilor și a materialelor de construcții, industria de prelucrare primară a lemnului, producția de piese auto, morărit și panificație, comerț, servicii și turism. Activitatea principală este însă una predominant agricolă, bazată pe cultura plantelor și creșterea animalelor.

Monumente 

 Biserica Evanghelică, construcție din sec. XIV-XVI
 Biserica Ortodoxă cu hramul "Sf. Arhangheli Mihail și Gavril"
 Casa Memorială Marțian Negrea
 Bustul lui Marțian Negrea, dezvelit în anul 2003
 Monumentul Eroilor Sași din Primul Război Mondial
Monumentul Eroilor Români din Al Doilea Război Mondial este amplasat pe str. Principală nr. 200 și a fost dezvelit în anul 1950, în memoria eroilor români căzuți în Al Doilea Război Mondial. Monumentul are formă de piramidă, cu o bază de 2 / 1,5 m, fiind realizat din beton mozaicat, iar împrejmuirea este făcută cu un gard din oțel beton. Pe frontispiciu este un înscris memorial.

Personalități 
 Marțian Negrea (1893 - 1973), compozitor.

Bibliografie 
 Valea Viilor, Motiș – monografie, Jampa Elena, Tipografia CRISSERV, Mediaș, 2006.
 Istoria Protopopiatui Greco-Catolic Mediaș, prin protopopi, V. Stoian, V. Mărculeț, I. Mărculeț, ISBN 973-0-02618-X, București, 2002.
 Județul Sibiu, Monografie, I. Moise. Ed. Sport Turism București 1981
 Biserica Română Unită cu Roma (Greco-Catolică) din regiunea Mediașului. 1700-2005, V. Mărculeț, I. Mărculeț, Cătălina Mărculeț,  Edit. Protopopiatul Român Unit cu Roma (Greco-Catolic), Mediaș, București, 2005.
 Districtul Protopopesc Greco-Catolic Mediaș. Enciclopedie Istorică și geografică, V. Mărculeț, Cătălina Mărculeț, I. Mărculeț, Edit. Sfântul Ierarh Nicolae, Brăila, 2011.
 Repertoriul Arheologic al județului Sibiu, Sabin A. Luca, Z. Karl, A. Georgescu. ISBN 973-590-856-5
 Județul Sibiu, N. Caloianu, Ghe. Dragu, L. Badea. Ed. Academiei RSR București 1976
 Biserici Fortificate din Transilvania

Note

Vezi și 
 Așezări săsești cu biserici fortificate din Transilvania
 Locuri din patrimoniul mondial UNESCO

Legături externe 

 Galerie foto si informatii despre bisericile fortificate din Transilvania 
 Informații și fotografii
 Biserici fortificate din Transilvania 
 Județul Sibiu: Valea Viilor - 700 de ani de atestare documentară (1305-2005), 26 august 2005, Amos News
 Fortified churches from Transylvania 
 Kirchenburgen in Siebenbürgen 
 Erdélyi erődtemplomok 
 Dicționar de localități din Transilvania

Galerie de imagini 

Valea Viilor, Valea Viilor
Valea Viilor, Valea Viilor
Valea Viilor, Valea Viilor
Valea Viilor, Valea Viilor